ԱԱԾ-ն էլ, անշուշտ, փողերի լվացման գործով տեսանյութում Քոչարյանի կադրերը պատահական չի օգտագործել: Ե՛վ Արմեն Ավետիսյանը, և՛ Սամվել Մայրապետյանը համարվում են Ռոբերտ Քոչարյանի մերձավորները: Սրանք մարդիկ են, որոնց միջոցով Քոչարյանը, ըստ շրջանառվող լուրերի, որոշ բիզնեսներ է հիմնել: Եվ հիմա ԱԱԾ-ն որոշել է փոխել մարտավարությունը և Մարտի 1-ի թեմայից սահուն անցում կատարել դեպի ապօրինի հարստացում: Քոչարյանը կարծես թե չի էլ թաքցնում, որ յուրայինների հանդեպ ճնշումներիը իրեն անհանգստացնում են: Անհանգստության հիմքեր անշուշտ կան: Երկու դեպքում էլ փորձ է արվելու յուրայիններին օգտագործել Քոչարյանի դեմ՝ փողերի լվացման և ապօրինի հարստացման իրեղեն ապացույցներ ստանալու նպատակով: Մարտի 1-ի իրադարձությունների հետ կապված գործին Կրեմլը ակնհայտ միջամտություն ցուցաբերեց. Քոչարյանի կալանքը վերացվեց, Խաչատուրովը գրավի դիմաց ազատ արձակվեց, նախկին Պաշտպանության նախարար Միքայել Հարությունյանին Ռուսաստանը չհանձնեց քաղաքացիության պատրվակով: